CELEX: 32011R0914
Language: sl
Date: 2011-09-13 00:00:00
Title: Izvedbena uredba Komisije (EU) št. 914/2011 z dne 13. septembra 2011 o spremembi Uredbe (EU) št. 605/2010 o pogojih zdravstvenega varstva živali, javnozdravstvenih pogojih in veterinarskih spričevalih za vnos surovega mleka in mlečnih proizvodov, namenjenih za prehrano ljudi, v Evropsko unijo  Besedilo velja za EGP

14.9.2011   
            
            
               SL
            
            
               Uradni list Evropske unije
            
            
               L 237/1
            
         IZVEDBENA UREDBA KOMISIJE (EU) št. 914/2011
   z dne 13. septembra 2011
   o spremembi Uredbe (EU) št. 605/2010 o pogojih zdravstvenega varstva živali, javnozdravstvenih pogojih in veterinarskih spričevalih za vnos surovega mleka in mlečnih proizvodov, namenjenih za prehrano ljudi, v Evropsko unijo
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 2002/99/ES z dne 16. decembra 2002 o predpisih v zvezi z zdravstvenim varstvom živali, ki urejajo proizvodnjo, predelavo, distribucijo in uvoz proizvodov živalskega izvora, namenjenih prehrani ljudi (1), ter zlasti uvodnega stavka in točke (b) člena 9(4) Direktive,
   ob upoštevanju naslednjega:
   
               (1)
            
            
               Uredba (EU) št. 605/2010 (2) z dne 2. julija 2010 o pogojih zdravstvenega varstva živali, javnozdravstvenih pogojih in veterinarskih spričevalih za vnos surovega mleka in mlečnih proizvodov, namenjenih za prehrano ljudi, v Evropsko unijo določa, da mora biti pošiljkam surovega mleka in mlečnih proizvodov, namenjenim za prehrano ljudi, ki so odobrene za uvoz v Unijo, priloženo zdravstveno spričevalo v skladu z ustreznim vzorcem iz dela 2 Priloge II k Uredbi za zadevno blago („vzorci zdravstvenih spričeval“).
            
         
               (2)
            
            
               Treba je pojasniti, da je treba vzorce zdravstvenih spričeval iz navedene Uredbe uporabljati brez poseganja v posebne zahteve v zvezi z izdajo spričeval iz drugih aktov Unije ali sporazumov Unije s tretjimi državami.
            
         
               (3)
            
            
               V vzorcih zdravstvenih spričeval je določena oznaka blaga za blago, ki ga zajema Uredba (EU) št. 605/2010 na podlagi harmoniziranega sistema poimenovanj in šifrskih oznak blaga („oznake HS“) tarifne nomenklature, ki jo vzdržuje Svetovna carinska organizacija (WCO).
            
         
               (4)
            
            
               Nekateri mlečni proizvodi, ki jih zajema Uredba (EU) št. 605/2010, se ne uvrščajo pod oznake blaga v vzorcih zdravstvenih spričeval. Za natančnejšo identifikacijo navedenega blaga v vzorcih zdravstvenih spričeval je treba navedene vzorce spremeniti in dodati manjkajoče oznake HS, zlasti glede oznak HS 35.01 in 35.02 (kazein, kazeinati in albumini).
            
         
               (5)
            
            
               Poleg tega je v vzorcih zdravstvenih spričeval treba pojasniti, da zahteve glede ostankov antibiotikov, onesnaževal in ostankov pesticidov lahko temeljijo na ugotovitvah uradnih programov spremljanja, ki so vsaj enakovredni tistim, ki jih določa zakonodaja Unije.
            
         
               (6)
            
            
               Zaradi jasnosti in preglednosti zakonodaje Unije je treba vzorce zdravstvenih spričeval nadomestiti z vzorci zdravstvenih spričeval iz Priloge k tej uredbi.
            
         
               (7)
            
            
               Uredbo (ES) št. 605/2010 je zato treba ustrezno spremeniti.
            
         
               (8)
            
            
               Ukrepi iz te uredbe so v skladu z mnenjem Stalnega odbora za prehranjevalno verigo in zdravje živali –
            
         SPREJELA NASLEDNJO UREDBO:
   Člen 1
   Uredba (EU) št. 605/2010 se spremeni:
   
               (1)
            
            
               V členu 1 se doda naslednji drugi odstavek:
               „Ta uredba se uporablja brez poseganja v kakršne koli posebne zahteve v zvezi z izdajo spričeval iz drugih aktov Unije ali sporazumov Unije s tretjimi državami.“
            
         
               (2)
            
            
               Priloga II se spremeni v skladu s Prilogo k tej uredbi.
            
         Člen 2
   V prehodnem obdobju do 30. novembra 2011 se v Unijo lahko še naprej vnašajo pošiljke surovega mleka in mlečnih proizvodov, za katere so bila pred začetkom veljavnosti te uredbe izdana ustrezna zdravstvena spričevala v skladu z Uredbo (EU) št. 605/2010.
   Člen 3
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. septembra 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 18, 23.01.2003, str. 11.
   
      (2)  UL L 175, 10.07.2010, str. 1.
   
      PRILOGA
      V Prilogi II k Uredbi (ES) št. 605/2010 se dela 2 in 3 nadomestita z naslednjim:
      
         „DEL 2
         
            
               Vzorec za mleko – RM
            
         
         
            Zdravstveno spričevalo za surovo mleko iz tretjih držav ali njihovih delov, ki so odobreni v stolpcu A Priloge I k Uredbi (EU) št. 605/2010, za nadaljnjo obdelavo v Evropski uniji pred uporabo za prehrano ljudi
         
         
            
         
            
         
            
         
            
               Vzorec za mleko – RMP
            
         
         
            Zdravstveno spričevalo za mlečne proizvode iz surovega mleka iz tretjih držav ali njihovih delov, ki so odobreni v stolpcu A Priloge I k Uredbi (EU) št. 605/2010, namenjene za prehrano ljudi in uvoz v Evropsko unijo
         
         
            
         
            
         
            
         
            
               Vzorec za mleko – HTB
            
         
         
            Zdravstveno spričevalo za mlečne proizvode iz mleka krav, ovac, koz in bivolic iz tretjih držav ali njihovih delov, ki so odobreni v stolpcu B Priloge I k Uredbi (EU) št. 605/2010, namenjene za prehrano ljudi in uvoz v Evropsko unijo
         
         
            
         
            
         
            
         
            
               Vzorec za mleko – HTC
            
         
         
            Zdravstveno spričevalo za mlečne proizvode iz tretjih držav ali njihovih delov, ki so odobreni v stolpcu C Priloge I k Uredbi (EU) št. 605/2010, namenjene za prehrano ljudi in uvoz v Evropsko unijo
         
         
            
         
            
         
            
         DEL 3
         
            
               Vzorec za mleko – T/S
            
         
         
            Veterinarsko spričevalo za surovo mleko ali mlečne proizvode za prehrano ljudi in za [tranzit]/[skladiščenje] (1) (2) v Evropski uniji